কিন্তু সুখের সময় ফুরাতে বেশি দিন লাগে না। পৃথিবীর জন্য আসে অন্ধকার এক বার্তা। পৃথিবী থেকে ১৩০০ কোটি আলোকবর্ষ দূরের গ্রহ Kahnd-45N। এই গ্রহের প্রাণীদের পৃথিবীর ভাষায় বলা হয় কাহান। জাতি হিসেবে এদের মতো হিংস্র ও উন্নত আর কেউ নেই। মানুষ এদের চেয়ে উন্নত হলেও হিংস্র নয়। সেই ভয়ঙ্কর কাহানদের লোলুপদৃষ্টি পড়েছে সুজলা সুফলা নির্মল প্রকৃতির এই গ্রহের ওপর। Kahnd-45Nগ্রহের থেকে পৃথিবীতে আসার ঘোষণা দিয়েছে কাহানরা। এরকম আন্তঃগ্রহযুদ্ধে ফলাফল যাই হোক, অগণিত প্রাণহানি আর মানুষের ক্ষতির কথা ভেবে জাতিসংঘ বহুবার আলোচনা করতে চেয়েছে, কিন্তু কোনোভাবেই তারা রাজি হয়নি। চূড়ান্ত হামলার আশঙ্কায় বিজ্ঞানীরা সক্রিয় হয়ে ওঠেন। কি করে আকাশপথেই তাদের আটকে দিয়ে পৃথিবীকে রক্ষা করা যায় তা ভেবে ভেবে ক্লান্ত তারা।